Minĵetila fuorto

Minĵetila fuorto (aŭ minĵetila bloko) estas objekto de ferbetonaj fortikaĵoj, kies ĉefa armilo estas minĵetiloj en pafejoj "sub betono". La fuortoj estas lokigataj plimulte malantaŭ la ĉefa defenda linio kaj ilia tasko estas pripafadi surdajn lokojn, ravinojn, valojn ks., kien la armiloj pafantaj per suba grupo de anguloj (kanonoj, haŭbizoj kaj aliaj) ne povas ekceli.

 En la ĉeĥoslovakaj fortikaĵoj 

 Evoluo de minĵetilaj fuortoj 

Enkadre de ĉeĥoslovakaj fortikaĵoj, kiuj estis konstruataj inter la jaroj 1935 kaj 1938, la projekto de memstaraj minĵetilaj fuortoj estis kreita nur en la jaro 1937. Tiam oficiroj de Direktoraro de fortikaĵaj laboroj (DFL) konstatis, ke planataj fuortaraj minĵetilaj turoj kaj eĉ ne minĵetiloj lokigitaj en subaj etaĝoj de kelkaj infanteriaj fuortoj ne sufiĉas kovri ĉiujn surdajn lokojn (precipe en ĉirkaŭaĵo de Bruntál aŭ Jeseník). Dum la dua duono de de la jaro 1937 estis kreita koncepto de minĵetilaj fuortoj, kiuj devis esti lokigitaj en deklivo forturnigita de la malamiko, por ke ili ne povu esti endanĝerigitaj per rekta pafado, kun minĵetiloj kiel ĉefaj armiloj, kiuj devis agadi frunte aŭ oblikve kaj helpi tiel la ĉefan artilerion. [Plu nur Komanec–Prášil.] Rilate al la lokigo la objektoj devis havi rezistkapablon I (romia unu), la armilaro devis esti kreita per ĝemelo de 9cm aŭ 12cm minĵetiloj en unu pafejo kun depresio 60°. Plu la fuortoj devis esti ekipitaj per blenda kloŝo por malpeza maŝinpafilo kaj per plua malpeza maŝinpafilo por defendi la enirejon (tiu estis pli poste plenigita per la alia armilo de la sama tipo).

En arkivaj materialoj tiuj ĉi objektoj estas nomataj kaj "minĵetilaj fuortoj" kaj kiel "minĵetilaj blokoj", ofte tiu ĉi nomo varias eĉ enkadre de unu dosiero, sed estas klare, ke temas pri la sama objekto.Komanec–Prášil, p. 28. La nocio "minĵetila bloko" aperas ankaŭ enkadre de fortikaĵoj en suda Moravio, kelkaj aŭtoroj supozas, ke temis pri speciala objekto pli poste markata kiel izolita minĵetila kopulo, aliaj pensasm ke eĉ tiukaze temis minimume ĝis duono de la jaro 1938 (kiam estis prilaborita projekto de memstara minĵetila kupolo) pri minĵetilaj fuortoj. La projekta dokumentado de "sudmoraviaj blokoj" eĉ ne pli poste preparataj izolitaj objektoj por minĵetila kopulo konserviĝis, do ne eblas kompari ĝin.

En decembro de 1937 ŝanĝis la soldataro parte la ĉefan armilaron. Ekde tiu tempo ne estis kalkulata kun ĝemelo de minĵetiloj, sed kun du memstaraj armiloj en memstaraj pafejoj kun depresio 45° tiel, ke la rezulta paf-ventumilo devis havi angulon 60°. Sed pase de la jaro 1938 okazis ŝanĝo de koncepto, la projekto de furotaraj minĵetilaj turoj estis forlasita , anstataŭ ili estiĝis projekto de minĵetilaj kopuloj kun turniĝonta supraĵo. Dank' al teknika plifaciligo kaj do al pli malmultekosta solvo DFL forlasis ankaŭ koncepton de minĵetilaj fuortoj (neniu do estis konstruita), kiuj devis esti anstataŭigitaj per memstaraj objektoj kun minĵetilaj kopuloj. Sed en septembro de 1938 tiu ĉi projekto estis sole en komencoj.

 Priskribo de minĵetilaj fuortoj 

La minĵetilaj fuortoj devis esti konstruitaj sur deklivoj forturnigitaj de la malamiko. La minĵetiloj do povis esti lokigitaj en frunta muro de objekto, eĉ ne estante endanĝerigitaj per rekta pafado. Iliaj pafejoj faŭkis en diamanta fosaĵo, kiu kaj malebligis en rekta aliro al ili kaj ankaŭ malebligis, por ke la teraĵo forĵetita dum eksplodoj surŝutu tiujn ĉi pafejojn. En mallonga alo troviĝis kloŝo por malpeza maŝinpafilo difinita por observado kaj senperan defendo de la fuorto. En la enlanda flanko estis lokigita enirejo ŝirmata per pluaj du malpezaj maŝinpafiloj kaj same sav-elirejon, kio estas en la ĉeĥoslovakaj fortikaĵoj ĉe memstaraj objektoj netipa solvo.

En la supra etaĝo de objekto troviĝis precipe porpafista ĉambro kun minĵetiloj, deponejo de minĵetilaj grenadoj, posteno de komandanto, enirejo kaj sav-elirejo kaj kelke da pluaj ĉambroj. En la suba etaĝo estis lokigitaj loĝigejoj de viraro, pluaj du grandaj deponejoj de minĵetilaj grenado, necesejo kun lavejo, maŝinejo, filtrilejo kaj kelke da pluaj malgrandaj deponejoj.

 Referencoj 

Kategorio:Ĉeĥoslovakaj pezaj fortikaĵoj